Spinea

SPINEA, s. r. o. je slovenská strojárska spoločnosť, ktorá sa zaoberá vývojom, výrobou a predajom vysoko presných ložiskových reduktorov, predávaných pod obchodnou značkou TwinSpin® a výrobou a predajom vysoko presných aktuátorov DriveSpin®.  V súčasnosti je jediným pôvodne európskym výrobcom vysoko presných ložiskových reduktorov a aktuátorov a v tomto segmente a celosvetovo konkuruje trom japonským firmám.

Spoločnosť bola založená v roku 1994 a podnetom pre jej vznik bol vynález slovenských konštruktérov z Prešova, Ing. Bartolomeja Janeka, CSc. a Ing. Tibora Fecka, ktorý spočíval v transformácii planétového pohybu kolies reduktora na rotačný pohyb prírub. Začiatok sériovej výroby medzinárodne patentovaných vysoko presných prevodoviek sa začal v roku 1999. O rok neskôr získala spoločnosť medzinárodný certifikát kvality ISO 9001:2000. V súčasnosti disponuje certifikátom kvality ISO 9006:2020 

Produkty spoločnosti nachádzajú širokú škálu uplatnenia v robotike a automatizácii, v priemysle obrábacích strojov, zdravotníckej technike, bezpečnostnom priemysle, potravinárskych a baliacich zariadeniach a v  mnohých ďalších špecifických aplikáciách, ako je napríklad urýchľovač jadrových častíc vo švajčiarskom CERNe. K významným zákazníkom patria firmy KUKA, ABB, Comau, DMG, Trumpf, Swarovski, TetraPak a mnohé ďalšie.

SPINEA zamestnáva vyše 500 ľudí. Vzhľadom na technologickú náročnosť výroby firma disponuje najmodernejšími výrobnými zariadeniami, preto zamestnáva väčšinou vysokokvalifikovaných odborníkov z oblastí vývoja a výskumu, výroby, kvality, marketingu a obchodu.

Dejiny 

 1994 Založenie spoločnosti SPINEA, s.r.o
 1999 Začiatok sériovej výroby medzinárodné patentovaných vysoko presných prevodoviek TwinSpin®
 2000 SPINEA získala certifikát kvality ISO 9001:2000
 2002 SPINEA sa stala členom Medzinárodnej federácie robotiky - International Federation of Robotics IFR
 2005 Začiatok produkcie v novom výrobnom závode 1
 2006 Uvedenie produktu RotoSpin na trh
 2007 Začiatok produkcie v novom výrobnom závode 2
 2008 SPINEA sa stala členom Európskej asociácie robotiky EUnited Robotics, uvedenie vysoko presného aktuátora DriveSpin® na trh
 2010 SPINEA sa stala členom nemeckej asociácie strojárov  Verband Deutscher Maschinen - und Anlagenbau VDMA
 2011 V spoločnosti prebehla recertifikácia SMK- ISO 9001:2009
 2013 SPINEA sa zapojila do Operačného programu Konkurencieschopnosť a hospodársky rast
 2014 Uvedenie novej Twinspin® G série na trh
 2015 Uvedenie novej série  H (Hollowshaft)  vysoko presných aktuátorov DriveSpin® na trh
 2017 Začiatok realizácie projektu rozšírenia výrobných kapacít
2018 SPINEA sa stala členom organizácie MCMA v U.S.A. (Motion Control and Motor association)
2019 Výstavba nového závodu a začiatok produkcie v novom závode v Haniske
2020 Uvedenie novej DriveSpin® série I (Integrated) na trh 
2021 SPINEA úspešne pokračuje vo svojich obchodných aktivitách po celom svete po prekonaní globálnej hospodárskej krízy spôsobenej pandémiou koronavírusu COVID 19.
2022 Spoločnosť SPINEA uzavrela akvizičnú dohodu so spoločnosťou Timken - globálnym lídrom v oblasti konštrukčných ložísk a prenosu energie.

Člen medzinárodných združení
International Federation of Robotics (IFR)
Verband Deutscher Maschinen- und Anlagenbau e.V (VDMA) 
EUrobotics  
ETP EUROPE
MCMA - Motion control and Motion Association
Slovenská obchodná a priemyselná komora 
 Zväz strojárskeho priemyslu Slovenskej republiky 
Združenie obranného a bezpečnostného priemyslu Slovenskej republiky

Referencie

Externé odkazy 
 Oficiálna stránka
 SPINEA
 euRobotics at Automatica 2016 
 Čestné uznanie SOPK 
 Zoznam členov

Strojárske podniky na Slovensku